**КОМИ РЕСПУБЛИКАЛӦН ОЛАНПАС**

**Коми Республика мутасын меститчӧм уна патераа керкаясын**

**ӧтувъя эмбур капитальнӧя дзоньталӧм котыртӧмкӧд**

**йитчӧм юалӧмъяс серти Коми Республикаса**

**ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося вӧльгым тӧлысь 23 лунӧ

**1 статья.** Пыртны “Коми Республика мутасын меститчысь уна патераа керкаясын ӧтувъя эмбур капитальнӧя дзоньталӧм котыртӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 351 ст.; 2014, 9 №, 114 ст.; 13 №, 199 ст.; 2015, 7 №, 76 ст.; 21 №, 288 ст.; 2016, 4 №, 61 ст.; 17 №, 222 ст.; 18 №, 255 ст.; 2017, 5 №, 87 ст.) татшӧм вежсьӧмъяс:

1. 3 статьяын:

1) 1 юкӧнӧ содтыны татшӧм сюрӧса 85 – 87 пунктъяс:

“85) уна патераа керкаын ӧтувъя эмбур капитальнӧя дзоньталӧм серти услугаяс сетны да (либӧ) уджъяс вӧчны (сы лыдын водзджык сетны заводитӧм услугаяс да (либӧ) вӧчны заводитӧм уджъяс эштӧдны) позьтӧмлун индан пӧрадок урчитӧм сыкӧд йитӧдын, мый уна патераа керкаын жыръяс киын кутысьяс, да (либӧ) морт, коді веськӧдлӧ уна патераа керкаӧн, да (либӧ) морт, коді вӧчӧ уна патераа керкаын ӧтувъя эмбур видзӧм да дзоньталӧм серти уджъяс, кутӧны татшӧм услугаяс сетӧмысь да (либӧ) уджъяс вӧчӧмысь, мый петкӧдчӧ сыын, мый пӧдраднӧй организациясӧ оз лэдзны уна патераа керкаын жыръясӧ да (либӧ) уна патераа керкаса стрӧитӧм конструкцияяс, инженернӧй везъяс, санитарно-техническӧй, электрическӧй, механическӧй да уна патераа керкаса мукӧд оборудование дорӧ;

86) уна патераа керкаын жыръяс киын кутысьяслы мортӧн, коді веськӧдлӧ уна патераа керкаӧн либӧ сетӧ услугаяс да (либӧ) вӧчӧ уна патераа керкаын ӧтувъя эмбур видзӧм да дзоньталӧм серти уджъяс, либӧ дінму операторӧн (сэк, кор уна патераа керкаын жыръяс киын кутысьяс капитальнӧя дзоньталан фондсӧ артмӧдӧны дінму операторлӧн тшӧт вылын), вӧзйӧмъяс, кутшӧмъясӧс урчитӧма Россия Федерацияса оланін кодекслӧн 189 статьяса 3 юкӧнӧн, сетан пӧрадок урчитӧм;

87) уна патераа керкаяс, кӧні медшӧр конструкция элементъясыс (вевт, стенъяс, керка подув) киссисны сизимдас прӧчентысь унджык вылӧ, выльмӧдӧм либӧ косялӧм-разьӧм, либӧ Россия Федерацияса оланпастэчасӧн урчитӧм да тайӧ керкаясын олан жыръяс киын кутысьяслысь да социальнӧя медалан сёрнитчӧмъяс серти олан жыръяс медалысьяслысь оланін инӧдъяс могмӧдысь мукӧд мероприятие нуӧдан пӧрадок, кадколастъяс да сьӧмӧн могмӧдан ӧшмӧсъяс урчитӧм;”;

2) 2 юкӧнын “ачыс либӧ” кывъяс вежны “ачыс либӧ (тайӧ статьяса 1 юкӧнлӧн 3 пунктын индӧм уджмог кындзи)” кывъясӧн.

2. 4 статьяса 1 юкӧнын:

1) 3 пункт гижны тадзи:

“3) став уна патераа керка лыддьӧг (сы лыдын уна патераа керкаяс, кӧні став жырйыс лоӧ ӧти киын кутысьлӧн), уна патераа керкаяс кындзи, кутшӧмъясӧс лыддьӧма Россия Федерацияса Веськӧдлан котырӧн урчитӧм пӧрадок серти аварийнӧйӧн да косявны-разьны либӧ выльмӧдны коланаӧн, куимысь этшаджык патераа керкаяс кындзи, а сідзжӧ уна патераа керкаяс кындзи, кӧні медшӧр конструкция элементъясыс (вевт, стенъяс, керка подув) киссисны сизимдас прӧчентысь унджык вылӧ;”;

2) 5 пункт гижны тадзи:

“5) уна патераа керкаясын ӧтувъя эмбур капитальнӧя дзоньталан планӧвӧй кадколаст быд услуга да (либӧ) удж серти Россия Федерацияса оланін кодекслӧн 166 статьяса 1 юкӧнлӧн 1 пунктӧн урчитӧм услугаяс уна патераа керкаын кык да унджык керкапытшкӧсса инженернӧй система серти ӧтпырйӧ сетны да (либӧ) уджъяс ӧтпырйӧ вӧчны коланлун тӧд вылӧ босьтӧмӧн, кутшӧмӧс индӧма Коми Республикаса Веськӧдлан котырлӧн нормативнӧй инӧда актӧн, календарнӧй во либӧ куим календарнӧй воысь абу дырджык кадколаст вылӧ индӧмӧн, кор колӧ нуӧдны татшӧм дзоньталӧмсӧ;”.

3. 10 статьяын:

1) 1 юкӧнын:

а) “вӧлі вӧчӧма сійӧ уна патераа керкаын ӧтувъя эмбур капитальнӧя дзоньталӧм серти ӧткымын удж” кывъяс вежны “вӧлі вӧчӧма сійӧ уна патераа керкаын ӧтувъя эмбур капитальнӧя дзоньталӧм серти сетӧма ӧткымын услуга да (либӧ) вӧчӧма ӧткымын удж” кывъясӧн;

б) “сійӧ уджъясысь мынтысьӧма” кывъяс вежны “сійӧ уджъясысь да (либӧ) услугаясысь мынтысьӧма” кывъясӧн;

в) “сійӧ уджъяссӧ выльысь вӧчны” кывъяс вежны “сійӧ услугаяссӧ выльысь сетны да (либӧ) выльысь сійӧ уджъяссӧ вӧчны” кывъясӧн;

г) “оз ков” кывъяс кольны “оз ков” кывъясӧн;

2) 3 юкӧнын:

а) медводдза сёрникузяын “лоӧ” кыв борын содтыны “уна патераа керкаын ӧтувъя эмбур капитальнӧя дзоньталӧм серти услугаяс сетӧм йылысь да (либӧ) уджъяс вӧчӧм йылысь сёрнитчӧм,” кывъяс;

б) содтыны татшӧм сюрӧса мӧд абзац:

“Дінму операторлӧн уполномочитӧм уджалысь пасйӧ тайӧ юкӧн серти став воӧм документсӧ налӧн воан лунӧ.”;

3) 4 юкӧн гижны тадзи:

“4. Дінму оператор сетӧм документъяс воан кадпассянь ӧти тӧлысь чӧжӧн прӧверитӧ найӧс, сэк, кор тайӧ статьяса 1 – 3 юкӧнъясӧн урчитӧм условиеясӧ лои кутчысьӧма, примитӧ сьӧмсӧ тшӧт вылӧ босьтӧм йылысь помшуӧм да босьтӧ сьӧмсӧ тшӧт вылӧ.

Тайӧ юкӧнлӧн медводдза абзацын индӧм кадколастӧ тшӧт вылӧ босьтӧмын ӧткажитӧм йылысь помшуӧм примитӧм вылӧ подулӧн лоӧ сійӧ, мый абу кутчысьӧма тайӧ статьяса 1 – 3 юкӧнъясӧн урчитӧм условиеясӧ да (либӧ) сетӧм документъясын эмӧсь абу збыль тӧдмӧгъяс.

Тшӧт вылӧ сьӧм босьтӧм йылысь либӧ тшӧт вылӧ сьӧм босьтӧмын ӧткажитӧм йылысь примитӧм помшуӧм йылысь дінму оператор юӧртӧ жыръяс киын кутысьяслы лӧсялана помшуӧм примитан кадпассянь дас календарнӧй лун чӧжӧн.”.

4. 11 статьяса 1 юкӧнлӧн 4 пунктын “йирк (чардак) пӧтӧлӧксӧ шоныд вылӧ кышӧмӧн” кывъяс вежны “, йирк (чардак) пӧтӧлӧксӧ шоныд вылӧ кышӧм, чардак пӧтӧлӧксӧ дзоньталӧм шоныд кутан материал вежӧмӧн” кывъясӧн.

**2 статья.** Пыртны “Коми Республикаса дінму оператор йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 352 ст.; 2014, 13 №, 205 ст.; 29 №, 575 ст.; 2015, 7 №, 70 ст.; 2016, 4 №, 48 ст.; 17 №, 222 ст.; 22 №, 345 ст.; 2017, 13 №, 227 ст.) татшӧм вежсьӧмъяс:

1. 2 статьяса 3 юкӧнын “Коми Республикаса сьӧм овмӧс министерствоын” кывъяс вежны “Федеральнӧй казначействолӧн Коми Республикаын веськӧдланінын” кывъясӧн.

2. 4 статьяын:

1) 1 пунктӧ содтыны “, Коми Республикаса Веськӧдлан котырлӧн нормативнӧй инӧда актӧн урчитӧм пӧрадокын” кывъяс;

2) содтыны татшӧм сюрӧса 41 пункт:

“41) Коми Республикаса Веськӧдлан котырлӧн нормативнӧй инӧда актӧн урчитӧм пӧрадокын индӧ капитальнӧя дзоньталӧм серти уджъяс нуӧдӧмысь кутӧм, сы лыдын кор киын кутысь, морт, коді веськӧдлӧ уна патераа керкаӧн, либӧ морт, коді вӧчӧ уна патераа керкаын ӧтувъя эмбур видзӧм да дзоньталӧм серти уджъяс, оз лэдзны пӧдраднӧй организациялы вӧчны татшӧм уджъяс;”;

3) 6 пунктын “фонд мындаын” кывъяс вежны “фондысь” кывйӧн.

**3 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм мысти, тайӧ Оланпаслӧн 2 статьяса 1 пункт кындзи.

Тайӧ Оланпаслӧн 2 статьяса 1 пункт вынсялӧ 2018 вося тӧвшӧр тӧлысь 1 лунсянь.

Коми Республикаса Веськӧдлан котырлы примитны тайӧ Оланпас збыльмӧдӧмсӧ могмӧдысь нормативнӧй инӧда актъяс.

Коми Республикаса Юралысь С.А. Гапликов

Сыктывкар

2017 вося вӧльгым тӧлысь 24 лун

82-РЗ №